Ego Oddo, dux Burgundię, omnibus notum facio me pro injuriis quas prioratu de Givreio intuleram, et pro anima matris meę et antecessorum meorum salute, domino Hugoni venerabili abbati Cluniacensi et ecclesię suę quosdam homines quos apud Givreium habebam, qui vocantur li Boolir, et heredes eorum in perpetuum concessisse et quicquid juris in eis habebant dedisse. Et ut donatio ista perpetuum robur obtineat, presentem cartam sigillo nostro signatam eidem abbati in hujus rei firmamentum tradidimus. Actum est hoc in multorum presentia apud Givreium, anno ab incarnatione Domini M°C°XC°IIII°.